Stjórnarfundur 14/06/2021

Haldinn í fundrsal D í húsnæði ÍSÍ.

**Mætt:** Bergrún Stefánsdóttir (BS), Magnús Ingólfsson (MI), Kara Arngrímsdóttir (KA), Ólafur Már Hreinsson (ÓMH), Ragnar Sverrisson (RS), Jóhann Gunnar Arnarsson (JGA), Atli Már Sigurðsson (AMS).

1. **Nefndir**

Samþykkt var að óska eftir tilnefningum í starfsnefndir fyrir tímabilið 2021-2022 frá aðildarfélögum og er skilafrestur á tilnefningum 30/6 2021.

Lagt var til varðandi landsliðsnefnd að hafa ekki aðila skylda einstaklingum innan landsliðs og ungra og efnilegra og er miðað við sömu reglur eins og með dómara á mótum, atkvæðagreiðsla fór 4 atkvæði á móti 1, ÓMH greiddi atkvæði gegn tillögunni.

Einnig var samþykkt að skipa ekki stjórnarmenn DSÍ í nefndir.

1. **Landsliðsþjálfarar og framkvæmdastjóri**.

Afgreiðslu á máli landsliðsþjálfara var frestað fram á næsta fund.

Samþykkt var einróma að gera áframhaldandi samning við BS um starf framkvæmdastjóra DSÍ.

1. **Fundargerðir.**

Beðið var um að bæta inn frekari uppl. í fundargerðir eftir því sem hægt er.

1. **Aðalfundur WDSF.**

Aðalfundur fer fram rafrænt í Júlí og mun BS mæta fyrir hönd DSÍ jafnframt er í gangi núna svo kallaður Extra ordinary fundur hjá WDSF sem fer fram í tölvupóstsamskiptum.

1. **Afrekssjóður.**

Samþykkt var að stjórnarmenn sendi inn spurningar til að setja í bréf til Afrekssjóðs til að fá staðfest svör svo hægt sé að aðlaga afreksstefnuna betur að þörfum landsliðs DSÍ þar sem svör hafa hingað til verið misvísandi og misjöfn eftir því við hvern er talað.

1. **Staða landsliðs.**

BS fór yfir fjárhagsstöðu landsliðsins og ungra og efnilegra og er staðan mjög góð í báðum liðum.

BS ætlar að senda tímaplan síðustu kennslu erlendra kennara á stjórnarmeðlimi til skoðunar.

1. **Klæðareglur DSÍ.**

RS og KA skiluðu inn tillögu að breytingu á klæðareglum sem ákveðið var að yrði send á félögin til skoðunar og umræðu, félögin geta þá í framhaldi komið með athugasemdir eða samþykki fyrir breytingum áður en stjórn tekur endanlega ákvörðun.

1. **Bikarkeppni DSÍ.**

RS leggur fram tillögu um að halda Bikarkeppni DSÍ á milli aðildarfélaga og var sú tillaga samþykkt af stjórn. RS mun senda tölvupóst með útfærslu á framkvæmd og stigagjöf til stjórnar og aðildarfélaga, Bikarmeistari DSÍ mun verða krýndur í lok síðustu keppni tímabilsins 2021-2022.

1. **Special Olympics.**

Formaður DSÍ mun fara út á þetta mót þar sem sambandið er að senda keppanda á mótið í fyrsta skipti, för formanns á þetta mót er ekki fordæmisgefandi varðandi önnur mót.

1. **Málstofa**

Rætt var um að halda málstofu til að ræða stöðu dansins á Íslandi, samskipti á milli aðila innan dansíþróttarinnar og klæða- og sporareglur svo fátt eitt sé nefnt.

Fyrsta málþing verður haldið þann 17/10/2021 og verður nánari dagskrá og tímasetning kynnt þegar nær dregur.

1. ­**Önnur mál.**
2. **Ragnar með punkta**
3. RS biður um að stjórn yfirfari reglur og skyldur keppnisstjóra á mótum og verður það gert fyrir komandi mót.
4. Stjórn þarf að kynna sér hvernig staðan er varðandi dans- og fimleikahöll sem Reykjavíkurborg hyggst byggja, hvaða dansi sé gert ráð fyrir þar inni og einnig hvort það sé þá aðstaða sem DSÍ gæti fengið til afnota varðandi keppnir og fleira. Ræða þarf við aðila hjá ÍBR og ÍTR og mun RS skila skýrslu til stjórnar varðandi þetta mál.
5. RS ræddi um fjölda para innan landsliðsins og þá staðreynd að mikill minnihluti para sitji fyrir utan landsliðið, RS spurði hvort tímabært væri að skoða annað hvort að opna landsliðið fyrir öllum pörum í unglingum 2 og ofar eða hreinlega að fækka pörum þá mögulega með því að fækka sætum sem gefa rétt til veru í landsliði.
6. RS ræddi um skiptingu móta þar sem ákveðið var að halda Ballroom á undan Latin árið 2022 og mun sú umræða verða tekin upp á næsta formannafundi.
7. RS ræddi um skiptingu einkatíma landsliðs á milli para og dansstíla, hvernig tímafjölda sé skipt með tilliti til þess hvort pör séu í landsliði í einum stíl eða fleiri og var meirihluti á því að pör sem sitji í landsliði í fleiri en einum stíl eigi rétt á fleiri einkatímum.
8. **ÓMH ábendingu**

ÓMH talar um að póstar sem sendir séu varðandi námskeið séu ekki nægilega skilvirkir, rætt um að setja inn betri uppl. í póstana svo hægt sé að koma þeim betur til skila til félagsmanna.

1. **Réttur til þátttöku á mótum WDSF.**

BS talar um mögulega rangar uppl. í lista um keppnisrétt landsliðs á mótum WDSF og mun hún senda póst til WDSF til að fá svör varðandi hvort ungmennapör geti keppt í fullorðinsflokki á HM/EM WDSF.

Næsti fundur verður haldinn rafrænt á ZOOM varðandi starfsnefndir DSÍ þann

04/07/2021 kl. 17:00

Þannig fram farið.

Magnús Ingólfsson

Ritari